དཔལ་ས་ར་ཧའི་ཕྱག་ཆེན་མ་བཅོས་རྣམ་ལྔ་པར་ཕུ་བ་ལ་གདམས་པའི་བསྡུས་དོན།།བྲམ་ཟེ་ཆེན་པོའི་ཞལ་སྔ་ནས།།ཕྱག་རྒྱ་ཆེན་པོ་སྐྱེ་བ་མེད།།མ་བཅོས་ངང་ལ་བཞག་པ་ཆོས་ཀྱི་སྐུ།།འགྲོ་འཆག་ཉལ་འདུག་ཀུན་ཏུ་ཚོགས་དྲུག་ལྷུག་པར་ཞོགས།།ཚོགས་དྲུག་ལྷུག་པར་བཞག་ན་བདེ་ཆེན་རྒྱུན་མི་འཆད།།རྗེ་བཙུན་གོང་མས་གསུངས་པའི་དོན།།རང་བྱུང་ལྷུན་གྱིས་གྲུབ་པ་ཡིན།།སེམས་མ་བཅོས་པ་ལ་རྣམ་པ་ལྔ།།ཉོན་མོངས་རྣམ་རྟོག་མ་བཅོས་པ།།ཁམས་གསུམ་འཁོར་བའི་འདུག་ལུགས་ཡིན།།ཉམས་མྱོང་བཟང་པོ་མ་བཅོས་པ།།ལྷ་གནས་གོང་མར་སྐྱེ་བའི་རྒྱུ།།སེམས་ཀྱི་གནས་ལུགས་མ་བཅོས་པ།།མྱ་ངན་འདས་པའི་ས་ལ་གནས།།འཁོར་འདས་གཉིས་མེད་མ་བཅོས་པ།།ཐེག་ཆེན་སློབ་པའི་ཟུང་འཇུག་ཡིན།།མཐར་ཐུག་བློ་འདས་མ་བཅོས་པ།།རང་བྱུང་ལྷུན་གྱིས་གྲུབ་པ་ལ།།རྩོལ་སྒྲུབ་མེད་པའི་གཞན་དོན་འབྱུང་།།མི་སློབ་འབྲས་བུ་མཐར་ཕྱིན་ཡིན།།ཁྱེད་ཀྱི་དེ་རྣམས་ངས་མ་ཤེས།།དེ་ལ་གཟིགས་ལ་ཞུ་ཐུག་མཛོད།།།།